**ՀԻՄՆԱՎՈՐՈՒՄ**

**«Հայաստանի Հանրապետության ԵՎ Եվրոպական ներդրումային բանկի միջԵՎ 2014 թվականի ՀՈՒՆիսի 27-ին ստորագրված ԵՎ ՓՈՓՈԽՎԱԾ «ԵրԵՎանի ՋՐԱՄԱՏԱԿԱՐԱՐՄԱՆ ԲԱՐԵԼԱՎՈՒՄ» ֆինանսական պայմանագրի թիվ 3 փոփոխության ստորագրման առաջարկությանը հավանություն տալու մասին» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

Հայաստանի Հանրապետության և Եվրոպական ներդրումային բանկի (այսուհետ՝ ԵՆԲ) միջև նախատեսվում է ստորագրել «Երևանի ջրամատակարարման բարելավման ծրագրի» (այսուհետ՝ Ծրագիր) (FI № 82.036, Serapis № 20120316) ֆինանսական պայմանագրի № 3 փոփոխությունը (այսուհետ՝ Փոփոխություն)՝ Ծրագրի ավարտի և վարկային միջոցների հասանելիության ժամկետների երկարաձգման պատճառով։

Հայաստանի Հանրապետության և ԵՆԲ-ի միջև 27.06.2014թ. ստորագրվել է «Երևանի ջրամատակարարման բարելավման ծրագրի» (FI № 82.036, Serapis № 20120316) ֆինանսական պայմանագիրը՝ 7 մլն ԱՄՆ դոլար գումարով։ Պայմանագիրն ուժի մեջ է 05.02.2015թ.: Ֆինանսական պայմանագրի № 1 և 2 փոփոխություններով վարկային միջոցների հասանելիության երկարաձգված ժամկետում՝ մինչ 25.06.2021թ., ընդամենը մասհանվել է 3.0 մլն ԱՄՆ դոլար գումար։ Փոփոխությամբ վարկային միջոցների հասանելիության ժամկետը կերկարաձգվի մինչ 28.12.2022թ., իսկ Ծրագրի ավարտը՝ մինչ 30.06.2023թ.։

Ծրագրի շրջանակներում նախատեսվում է իրականացնել Երևան քաղաքի տարբեր համայնքներում գտնվող անհատական տներով կառուցապատված տարածքների գոյություն ունեցող ջրամատակարարման բաշխիչ ցանցերի վերակառուցումը, առանձնատներով բնակեցված թաղամասերի բաշխիչ ցանցի փոխարինումը/վերակառուցումը և ջրաչափերի դուրս բերումը առանձնատներից կամ բնակիչների սեփականությունը հանդիսացող տարածքներից դեպի բաշխիչ ցանցի սահմանազատման կետ, բազմաբնակարան շենքերի հատվածներում քայքայված և անմխիթար վիճակում գտնվող բակային պոմպակայանների վերակառուցումը և արդիականացումը:

Այս պահին ավարտման փուլում են շինարարության վերահսկողության խորհրդատուի բացակայության պայմաններում շուրջ երեք տարի դադարի վիճակում գտնված երեք շինարարական պայմանագրերով Արաբկիր, Քանաքեռ-Զեյթուն, Էրեբունի, Կենտրոն, Նորք-Մարաշ, Շենգավիթ, Ավան համայնքներում նախատեսված աշխատանքների կատարումը։ Ընթացքի մեջ է «Սիլիկյան թաղամասի ջրամատակարարման բաշխիչ ցանցի վերականգնում և անհատական տնային միացումների փոխարինում» և «Մալաթիա-Հաղթանակ թաղամասի ջրամատակարարման բաշխիչ ցանցի վերականգնում և անհատական տնային միացումների փոխարինում» շինարարական փաթեթներով նախատեսված աշխատանքների տեխնիկական ու հեղինակային հսկողությունների իրականացման խորհրդատուի ընտրության մրցութային գործընթացը, ինչին կհաջորդի շինարարական աշխատանքների մեկնարկը։ Բացի այդ, մեկնարկել է Արարատյան պոմպակայանի երեք պոմպերի փոխարինման, Փիրումյան թաղամասի, Բալահովիտ և Փարաքար համայնքների ջրամատակարարման բաշխիչ ցանցերի վերականգնման աշխատանքների իրականացման նախագծա-նախահաշվային փաստաթղթերի լրամշակման, տեխնիկական ու հեղինակային հսկողությունների իրականացման խորհրդատուի ընտրության մրցութային գործընթացը։ Ծրագրի շրջանակներում նախատեսվում է նաև Նոր Խարբերդ և հարակից թաղամասերի ջրամատակարարման համակարգերի բարելավման աշխատանքների իրականացումը։

Հաշվի առնելով վերոգրյալը և Ծրագրի նշանակությունը Երևանի ջրամատակարարման բարելավման գործընթացի շարունակականության ապահովման հարցերում՝ նպատակահարմար ենք համարում առաջարկվող Փոփոխության ստորագրումը։

Հայաստանի Հանրապետության և Եվրոպական ներդրումային բանկի միջև 2014 թվականի հունիսի 27-ին ստորագրված և փոփոխված «Երևանի ջրամատակարարման բարելավում» ֆինանսական պայմանագրի թիվ 3 փոփոխության նախագիծը Հայաստանի Հանրապետության պետական բյուջեի համար չի առաջացնում լրացուցիչ ֆինանսական պարտավորություններ:

«Հայաստանի Հանրապետության և Եվրոպական ներդրումային բանկի միջև 2014 թվականի հունիսի 27-ին ստորագրված և փոփոխված «Երևանի ջրամատակարարման բարելավում» ֆինանսական պայմանագրի թիվ 3 փոփոխության ստորագրման առաջարկությանը հավանություն տալու մասին» ՀՀ կառավարության որոշման նախագիծն առնչվում է ՀՀ կառավարության 2021-2026 թվականների ծրագրին (3.3 բաժնի («Ջրային տնտեսություն») 10.7 հանձառություն (Երևանում ավարտին հասցնել ջրամատակարարման և ջրահեռացման համակարգերի վերականգնման նպատակով ներդրումային ծրագիրը, որի շրջանակներում կիրականացվեն Երևանի ջրամատակարարման ցանցի բարելավման աշխատանքներ, առանձնատների մոտ անհատական ջրաչափերի փոխարինման, դիտահորերի տեղադրման, հնամաշ 30 մղիչ պոմպերի փոխարինման և այլ աշխատանքներ)):

**ԱՄՓՈՓԱԹԵՐԹ**

**«Հայաստանի Հանրապետության ԵՎ Եվրոպական ներդրումային բանկի միջԵՎ 2014 թվականի ՀՈՒՆիսի 27-ին ստորագրված ԵՎ ՓՈՓՈԽՎԱԾ «ԵրԵՎանի ՋՐԱՄԱՏԱԿԱՐԱՐՄԱՆ ԲԱՐԵԼԱՎՈՒՄ» ֆինանսական պայմանագրի թիվ 3 փոփոխության ստորագրման առաջարկությանը հավանություն տալու մասին» ՀՀ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ**

|  |  |
| --- | --- |
| 1. Արդարադատության նախարարություն | 06.10.2021թ. |
| N01/14.2/31515-2021 |
| Նախագծում առկա չեն Հայաստանի Հանրապետության օրենքին հակասող, օրենքի փոփոխություն կամ նոր օրենքի ընդունում նախատեսող նորմեր:  Միաժամանակ հայտնում ենք, որ Հայաստանի Հանրապետության համար գույքային կամ ֆինանսական պարտավորություններ նախատեսելու դեպքում Նախագիծը ենթակա է վավերացման։ | Ընդունվել է ի գիտություն: |
| 2. Արտաքին գործերի նախարարություն | 04.04.2022թ. |
| N1111/13892-22 |
| «Հայաստանի Հանրապետության և Եվրոպական ներդրումային բանկի միջև 2014 թվականի հունիսի 27-ին ստորագրված և փոփոխված «Երևանի ջրամատակարարման բարելավում» ֆինանսական պայմանագրի թիվ 3 փոփոխությամբ նախատեսվում է Միջոցների հասանելիության վերջնաժամկետ սահմանել 2022 թվականի դեկտեմբերի 28-ը: Ֆինանսական պայմանագրով Սպրեդի սահմանումը հետևյալն է՝ ««Սպրեդ» նշանակում է՝ ա) 74.9 բազիսային կետ (յոթանասունչորս ամբողջ ինը բազիսային կետ) 2017 թվականի հունիսի 27-ին կամ մինչև այդ հատկացված բոլոր տրանշների դեպքում., բ) 78.1 բազիսային կետ (յոթանասունութ ամբողջ մեկ բազիսային կետ) 2017 թվականի հունիսի 28-ից մինչև 2018 թվականի հունիսի 28-ը հատկացված բոլոր տրանշների դեպքում., գ) 78.1 բազիսային կետ (յոթանասունութ ամբողջ մեկ բազիսային կետ) 2020 թվականի հուլիսի 13-ից մինչև 2021 թվականի հունիսի 25-ը հատկացված բոլոր տրանշների դեպքում., և դ) 78.1 բազիսային կետ (յոթանասունութ ամբողջ մեկ բազիսային կետ) 2021 թվականի հունիսի 26-ից մինչև 2022 թվականի դեկտեմբերի 28-ը հատկացված բոլոր տրանշների դեպքում»: Նաև նախատեսվում է Ֆինանսական պայմանագրի Ա առդիրի Ա.1 բաժնի (Տեխնիկական նկարագրություն) վերջին պարբերությունը (Ժամանակացույց) շարադրել հետևյալ խմբագրությամբ. «Ժամանակացույց Աշխատանքները նախատեսվում են սկսել 2015 թվականի մարտի 1-ին և ավարտել 2023 թվականի հունիսի 30-ին»: Համապատասխանաբար, Ֆինանսական պայմանագրի Ա առդիրի Ա.2 բաժնի (Բանկ ներկայացվելիք՝ ծրագրի վերաբերյալ տեղեկատվությունը և փոխանցման միջոցը) 4-րդ պարբերությունում (Աշխատանքների ավարտի և գործարկման առաջին տարվա վերաբերյալ տեղեկատվությունը) Ծրագրի ավարտի վերաբերյալ հաշվետվությունը բանկին տրամադրելու վերջնաժամկետ է սահմանվում «2024 թվականի դեկտեմբերի 31-ը», իսկ Ֆինանսական պայմանագրի Ա առդիրի Ա.2 բաժնի (Բանկ ներկայացվելիք՝ ծրագրի վերաբերյալ տեղեկատվությունը և փոխանցման միջոցը) 5-րդ պարբերությունում (Ծրագրի ավարտի վերաբերյալ հաշվետվությունից 3 տարի հետո պահանջվող տեղեկատվությունը) Ծրագրի ավարտի վերաբերյալ հաշվետվությունը թարմացված արժեքներով և 5-րդ պարբերության պահանջներին համապատասխան Բանկին տրամադրելու վերջնաժամկետ է սահմանվում «2027 թվականի դեկտեմբերի 31-ը»: Ֆինանսական պայմանագրի Բ առդիրը (LԻԲՈՐ-ի սահմանումները) փոխարինել Փոփոխություններ կատարելու մասին գրության I հավելվածով սահմանված ձևակերպմամբ։  Առաջնորդվելով «Միջազգային պայմանագրերի մասին» օրենքի 5-րդ հոդվածի դրույթներով՝ ՀՀ արտաքին գործերի նախարարությունը նպատակահարմար է գտնում «Հայաստանի Հանրապետության և Եվրոպական ներդրումային բանկի միջև 2014 թվականի հունիսի 27-ին ստորագրված և փոփոխված «Երևանի ջրամատակարարման բարելավում» ֆինանսական պայմանագրի թիվ 3 փոփոխության ստորագրումը։ Այն համապատասխանում է Հայաստանի Հանրապետության վարած արտաքին քաղաքականությանը և ստանձնած միջազգային պարտավորություններին: | Ընդունվել է ի գիտություն: |
| 3. Ֆինանսների նախարարություն | 05.11.2021թ. |
| NՆ/5-2/25894-2021 |
| Հայաստանի Հանրապետության և Եվրոպական ներդրումային բանկի միջև «Հայաստանի Հանրապետության և Եվրոպական ներդրումային բանկի միջև 2014 թվականի հունիսի 27-ով թվագրված «Երեւանի ջրամատակարարման բարելավում» (Serapis N 2012-0316, FI N 82.036) ֆինանսական պայմանագրի թիվ 3 փոփոխության նախագծում Հայաստանի Հանրապետության համար ֆինանսական պարտավորություններ նախատեսող դրույթներ առկա չեն: | Ընդունվել է ի գիտություն: |
| 4. Տարածքային կառավարման և ենթակառուցվածքների նախարարություն | 06.10.2021թ. |
| NԳՍ/27.1/25976-2021 |
| Հայաստանի Հանրապետության ու Եվրոպական ներդրումային բանկի միջև նախատեսվող «Հայաստանի Հանրապետության ու Եվրոպական ներդրումային բանկի միջև 2014 թվականի հունիսի 27-ով թվագրված «Երեւանի ջրամատակարարման բարելավում» (Serapis N 2012-0316, FI N 82.036) ֆինանսական պայմանագրի թիվ 3 փոփոխության» նախագծով «Պետական գույքի կառավարման մասին» ՀՀ օրենքի կարգավորման շրջանակում Հայաստանի Հանրապետության համար գույքային պարտավորություններ նախատեսող դրույթներ առկա չեն։ | Ընդունվել է ի գիտություն։ |